จิรภพ ภูริเดช

พลตำรวจโท จิรภพ ภูริเดช (เกิด 2 ธันวาคม 2518) เป็นนายตำรวจชาวไทย ประธานกรรมการมูลนิธิตำรวจสอบสวนกลาง กรรมการอิสระ บริษัท ท่าอากาศยานไทย จำกัด (มหาชน) ผู้บัญชาการตำรวจสอบสวนกลาง อดีตรองผู้บัญชาการตำรวจสอบสวนกลาง อดีตผู้บังคับการกองปราบปราม

ประวัติ 
พลตำรวจโทจิรภพ มีชื่อเล่นว่า ก้อง เกิดเมื่อวันที่ 2 ธันวาคม พ.ศ. 2518 เป็นน้องชายของ พลเอก จักรภพ ภูริเดช รองผู้บัญชาการ หน่วยบัญชาการถวายความปลอดภัยรักษาพระองค์ ผู้บัญชาการทหารมหาดเล็กราชวัลลภรักษาพระองค์ นอกจากนี้ พลตำรวจโทจิรภพ ขณะมียศเป็น พลตำรวจตรี และเป็น ผู้บังคับการกองปราบปราม ยังเป็นผู้ก่อตั้งหน่วยปฏิบัติการพิเศษหน่วยใหม่นามว่า หนุมานกองปราบ

การศึกษา 
จบการศึกษาจาก โรงเรียนเตรียมทหาร รุ่น 34 และ โรงเรียนนายร้อยตำรวจ รุ่นที่ 50 ระดับปริญญาโทจาก คณะการบริหารข้อมูลสารสนเทศ มหาวิทยาลัยเซ็นทรัลมิชิแกน ระดับปริญญาเอก วิทยาศาสตร์ดุษฎีบัณฑิต สาขาธุรกิจเทคโนโลยีและการจัดการนวัตกรรม จาก จุฬาลงกรณ์มหาวิทยาลัย หลักสูตร เอฟบีไอ รุ่นที่ 271 จากสหรัฐอเมริกา

การรับราชการ 
 1 ตุลาคม พ.ศ. 2561 - ผู้บังคับการกองปราบปราม
 1 ตุลาคม พ.ศ. 2563 - รองผู้บัญชาการตำรวจสอบสวนกลาง
 1 ตุลาคม พ.ศ. 2564 - ผู้บัญชาการตำรวจสอบสวนกลาง

เครื่องราชอิสริยาภรณ์

อ้างอิง 

ตำรวจชาวไทย
ผู้ได้รับเครื่องราชอิสริยาภรณ์อันเป็นที่เชิดชูยิ่งช้างเผือก
ผู้ได้รับเครื่องราชอิสริยาภรณ์อันมีเกียรติยศยิ่งมงกุฎไทย
ผู้ได้รับเหรียญจักรมาลา